शास्त्री और कोहली को कहा गया कि भारतीय टीम को हर जरूरी सुविधा दी जा रही है और मैदान में उसके प्रदर्शन में यह नजर आना चाहिए. अधिकारी ने कहा, ‘बैठक में एक सीनियर सदस्य ने शास्त्री-कोहली से कहा कि बीसीसीआई चाहता है कि टीम विदेशों में अच्छा प्रदर्शन करे और इसमें कुछ भी अनुचित नहीं है.’ उन्होंने बताया, ‘बीसीसीआई अधिकारी ने उन्हें कहा कि आपको सब कुछ मुहैया कराई जा रही है. केंद्रीय अनुबंध, अभ्यास की सुविधा और आप जो कुछ भी चाहते हैं, इसलिए यह न्यायोचित है कि आपके प्रदर्शन का आकलन किया जाए.’